ELTOS ŽINIOS, lapkričio 15 d. 
SEIMO DAUGUMA APGYNĖ SAVĄJĄ VYRIAUSYBĘ 

Atsisakiusi dalyvauti balsavime dėl interpeliacijos Vyriausybei, 
daugumą Seime turinti Demokratinė darbo partija išsaugojo savąjį 
Ministrų kabinetą iki Seimo kadencijos pabaigos. Seimo įgaliojimai 
baigsis kitų metų rudenį. 

Lapkričio 14 dieną Seimas svarstė opozicinių partijų pareiškimą dėl 
nepasitikėjimo Vyriausybe. Interpeliaciją pateikė Tėvynės sąjunga 
(Lietuvos konservatoriai), pareiškimui pritarė visos opozicinės LDDP 
frakcijos, dėl jos pasirašė 52 Seimo nariai. Tai buvo antroji 
interpeliacija Vyriausybei. Prieš pusantrų metų tokį pareiškimą buvo 
pateikę socialdemokratai, tačiau nesurinko balsų daugumos. 

Tėvynės sąjungos interpeliacijoje buvo sakoma, kad Vyriausybės 
iniciatyva priimta daugiau kaip 50 įstatymų, nutarimų ir sprendimų, 
kurie skatina ir palaiko korupciją, turto ir pinigų plovimą, neteisėtą 
pareigūnų pasipelnymą. Vyriausybė kaltinama vykdžiusi valstybę ir jos 
gyventojus skurdinančią politiką, stabdanti smulkų ir vidutinį verslą. 
Ji, sakoma pareiškime, žlugdo žemdirbius, savarankiškai dalija jiems 
lėšas. Iš viso nepasitikėjimo pareiškime nurodyti devyni Vyriausybės 
nusikalstamos, pasak konservatorių, veiklos punktai. 

Ministras pirmininkas Adolfas Šleževičius kategoriškai atmetė visus 
kaltinimus ir pareiškė, kad tai yra eilinis politinis žaidimas, kuriuo 
opozicija tikisi laimėti Seimo rinkimus. "Vyriausybė pasiryžusi vykdyti 
įgaliojimus, kuriuos jai suteikė Respublikos Prezidentas ir Seimas", - 
sakė jis. 

Už nepasitikėjimą Vyriausybe balsavo 57 Seimo nariai, prieš 5, O 
trys biuleteniai pripažinti negaliojančiais. Balsavo tiktai opozicinės 

JUOZAS BERNATONIS APGAILESTAUJA DĖL DEŠINIOSIOS OPOZICIJOS SILPNUMO 

Seimo pirmininko pavaduotojo Juozo Bernatonio nuomone, antradienį 
vykęs nepasitikėjimo Vyriausybe svarstymas Seime dar kartą parodė, kad 
opozicija yra labai silpna. Jos argumentai prieš Vyriausybę iš esmės 
buvo pagrįsti spaudoje paskelbtomis publikacijomis, sakė jis trečiadienį 
spaudos konferencijoje. Interpeliaciją pateikusi Konservatorių partija 
nieko naujo nepasiūlė ekonominei padėčiai šalyje gerinti, ji, kaip ir 
anksčiau, tiktai kritikuoja kiekvieną Vyriausybės sprendimą ar Seime 
priimamą nutarimą. 


Juozas Bernatonis apgailestavo dėl opzicinių jėgų silpnumo. Tai, jo 
nuomone, "nėra teigiamas dalykas parlamento darbe". 

Jis sakė, kad Seime dabar susidarė dvi opozicijos. Nuo dešiniųjų 
frakcijų, pasak jo, atsiskyrė socialdemokratai ir Lenkų frakcija. Taigi, 
pabrėžė Juozas Bernatonis, dabar Seime yra dvi opozicijos - kairioji ir 
dešinioji. 

Juozo Bernatonio nuomone, konservatorių reitingas, pralaimėjus 
interpeliaciją, visuomenėje turėtų mažėti. Tačiau, sakė jis, kils 
Gedimino Vagnoriaus autoritetas "fanatiškai nusiteikusių žmonių 
grupėse". Juozas Bernatonis priminė savo prieš dvi savaites pasakytą 


prielaidą, kad Gediminas Vagnorius perima iniciatyvą konservatorių 
partijoje iš Vytauto Landsbergio. 
Pasak Juozo Bernatonio, konservatorių pateikta interpeliacija bei 


jos svarstymas Seime "labai sustiprino Vyriausybės bei LDDP pozicijas". 
Kitais metais vyksiančiuose Seimo rinkimuose nemažai konservatorius iki 


šiol remančių rinkėjų balsų, tikriausiai, atiteks Demokratinei darbo 
partijai, sakė jis. a 


